b'\n_START_ARTICLE_\nFerjesambandet Kaupanger\xe2\x80\x93Revsnes\n_START_PARAGRAPH_\nKaupanger\xe2\x80\x93Revsnes, opprinnelig Kaupanger\xe2\x80\x93L\xc3\xa6rdal, var et ferjesamband som krysset Sognefjorden. Sambandet ble opprettet i 1938. 2. desember 1966 \xc3\xa5pnet Revsnes ferjekai, noe som reduserte fjordkryssingen fra en time, til 15 minutter._NEWLINE_Da Kaupanger-L\xc3\xa6rdal ble opprettet i 1938, var det som f\xc3\xb8lge av at sambandet Vadheim\xe2\x80\x93L\xc3\xa6rdal ble delt i to. Den andre ruten som ble opprettet gikk Grinde\xe2\x80\x93Balestrand\xe2\x80\x93Nordeide._NEWLINE_Det f\xc3\xb8rste \xc3\xa5ret var det kutteren \xc2\xabVesle \xc3\x98yvind\xc2\xbb som ble leid inn av Fylkesbaatane i Sogn og Fjordane til \xc3\xa5 g\xc3\xa5 i ruten. \xc3\x85ret fikk Fylkesbaatane sin f\xc3\xb8rste ferje, \xc2\xabL\xc3\xa6rdal\xc2\xbb, som ble satt inn i denne ruten._NEWLINE_Kaupanger\xe2\x80\x93Revsnes ble etter hvert en del av et nett av ferjeruter i Indre Sogn. I 1976 ble ferjeekspedisjonen i Kaupanger opprettet, som kunne omdisponere de mange ferjene, alt etter hvor stor trafikken var i de ulike rutene._NEWLINE_Ruten ble stadig vekk forlenget til L\xc3\xa6rdal, grunnet ras p\xc3\xa5 veien mellom Revsnes og L\xc3\xa6rdal. Veien var totalt stengt 99 ganger, og to personer omkom som f\xc3\xb8lge av ras. Utover p\xc3\xa5 1980-tallet \xc3\xb8nsket lokale politikere et samband som b\xc3\xa5de var kortere og tryggere, i tillegg til at sambandet kunne erstatte b\xc3\xa5de Kaupanger\xe2\x80\x93Revsnes og Kaupanger\xe2\x80\x93\xc3\x85rdalstangen. Disse ble derfor erstattet av sambandet Mannheller\xe2\x80\x93Fodnes ved \xc3\xa5pningen av Manheller ferjekai 29. september 1995.'